cyanic-selkie/wikianc huggingface dataset:
सत्यजित राय
अपु के वर्ष (१९५०–५८)
राय ने निश्चय कर रखा था कि उनकी पहली फ़िल्म बांग्ला साहित्य की प्रसिद्ध बिल्डुंग्सरोमान पथेर पांचाली पर आधारित होगी, जिसे बिभूतिभूषण बंद्योपाध्याय ने १९२८ में लिखा था। इस अर्ध-आत्मकथात्मक उपन्यास में एक बंगाली गाँव के लड़के अपु के बड़े होने की कहानी है। राय ने लंदन से भारत लौटते हुए समुद्रयात्रा के दौरान इस फ़िल्म की रूपरेखा तैयार की। भारत पहुँचने पर राय ने एक कर्मीदल एकत्रित किया जिसमें कैमरामैन सुब्रत मित्र और कला निर्देशक बंसी चन्द्रगुप्ता के अलावा किसी को फ़िल्मों का अनुभव नहीं था। अभिनेता भी लगभग सभी गैरपेशेवर थे। फ़िल्म का छायांकन १९५२ में शुरु हुआ। राय ने अपनी जमापूंजी इस फ़िल्म में लगा दी, इस आशा में कि पहले कुछ शॉट लेने पर कहीं से पैसा मिल जाएगा, लेकिन ऐसा नहीं हुआ। पथेर पांचाली का छायांकन तीन वर्ष के लम्बे समय में हुआ — जब भी राय या निर्माण प्रबंधक अनिल चौधरी कहीं से पैसों का जुगाड़ कर पाते थे, तभी छायांकन हो पाता था। राय ने ऐसे स्रोतों से धन लेने से मना कर दिया जो कथानक में परिवर्तन कराना चाहते थे या फ़िल्म निर्माता का निरीक्षण करना चाहते थे। १९५५ में पश्चिम बंगाल सरकार ने फ़िल्म के लिए कुछ ऋण दिया जिससे आखिरकार फ़िल्म पूरी हुई। सरकार ने भी फ़िल्म में कुछ बदलाव कराने चाहे (वे चाहते थे कि अपु और उसका परिवार एक “विकास परियोजना” में शामिल हों और फ़िल्म सुखान्त हो) लेकिन सत्यजित राय ने इसपर कोई ध्यान नहीं दिया।
पथेर पांचाली १९५५ में प्रदर्शित हुई और बहुत लोकप्रिय रही। भारत और अन्य देशों में भी यह लम्बे समय तक सिनेमा में लगी रही। भारत के आलोचकों ने इसे बहुत सराहा। द टाइम्स ऑफ़ इंडिया ने लिखा — “इसकी किसी और भारतीय सिनेमा से तुलना करना निरर्थक है। [...] पथेर पांचाली तो शुद्ध सिनेमा है।” अमरीका में लिंडसी एंडरसन ने फ़िल्म के बारे में बहुत अच्छी समीक्षा लिखी। लेकिन सभी आलोचक फ़िल्म के बारे में इतने उत्साहित नहीं थे। फ़्राँस्वा त्रुफ़ो ने कहा — “गंवारों को हाथ से खाना खाते हुए दिखाने वाली फ़िल्म मुझे नहीं देखनी।” न्यू यॉर्क टाइम्स के प्रभावशाली आलोचक बॉज़्ली क्राउथर ने भी पथेर पांचाली के बारे में बहुत बुरी समीक्षा लिखी। इसके बावजूद यह फ़िल्म अमरीका में बहुत समय तक चली।
राय की अगली फ़िल्म अपराजितो की सफलता के बाद इनका अन्तरराष्ट्रीय कैरियर पूरे जोर-शोर से शुरु हो गया। इस फ़िल्म में एक नवयुवक (अपु) और उसकी माँ की आकांक्षाओं के बीच अक्सर होने वाले खिंचाव को दिखाया गया है। मृणाल सेन और ऋत्विक घटक सहित कई आलोचक इसे पहली फ़िल्म से बेहतर मानते हैं। अपराजितो को वेनिस फ़िल्मोत्सव में स्वर्ण सिंह (Golden Lion) से पुरस्कृत किया गया। अपु त्रयी पूरी करने से पहले राय ने दो और फ़िल्में बनाईं — हास्यप्रद पारश पत्थर और ज़मींदारों के पतन पर आधारित जलसाघर। जलसाघर को इनकी सबसे महत्त्वपूर्ण कृतियों में गिना जाता है।
अपराजितो बनाते हुए राय ने त्रयी बनाने का विचार नहीं किया था, लेकिन वेनिस में उठे एक प्रश्न के बाद उन्हें यह विचार अच्छा लगा। इस शृंखला की अन्तिम कड़ी अपुर संसार १९५९ में बनी। राय ने इस फ़िल्म में दो नए अभिनेताओं, सौमित्र चटर्जी और शर्मिला टैगोर, को मौका दिया। इस फ़िल्म में अपु कोलकाता के एक साधारण मकान में गरीबी में रहता है और अपर्णा के साथ विवाह कर लेता है, जिसके बाद इन्हें कई कठिनाइयों का सामना करना पड़ता है। पिछली दो फ़िल्मों की तरह ही कुछ आलोचक इसे त्रयी की सबसे बढ़िया फ़िल्म मानते हैं (राबिन वुड और अपर्णा सेन)। जब एक बंगाली आलोचक ने अपुर संसार की कठोर आलोचना की तो राय ने इसके प्रत्युत्तर में एक लम्बा लेख लिखा।
देवी से चारुलता तक (1959–64)
इस अवधि में राय ने कई विषयों पर फ़िल्में बनाईं, जिनमें शामिल हैं, ब्रिटिश काल पर आधारित देवी (দেবী), रवीन्द्रनाथ ठाकुर पर एक वृत्तचित्र, हास्यप्रद फ़िल्म महापुरुष (মহাপুরুষ) और मौलिक कथानक पर आधारित इनकी पहली फ़िल्म कंचनजंघा (কাঞ্চনজঙ্ঘা)। इसी दौरान इन्होने कई ऐसी फ़िल्में बनाईं, जिन्हें साथ मिलाकर भारतीय सिनेमा में स्त्रियों का सबसे गहरा चित्रांकन माना जाता है।
अपुर संसार के बाद राय की पहली फ़िल्म थी देवी, जिसमें इन्होंने हिन्दू समाज में अंधविश्वास के विषय को टटोला है। शर्मिला टैगोर ने इस फ़िल्म के मुख्य पात्र दयामयी की भूमिका निभाई, जिसे उसके ससुर काली का अवतार मानते हैं। राय को चिन्ता थी कि इस फ़िल्म को सेंसर बोर्ड से शायद स्वीकृति नहीं मिले, या उन्हे कुछ दृश्य काटने पड़ें, लेकिन ऐसा नहीं हुआ। 1961 में प्रधानमन्त्री जवाहर लाल नेहरु के आग्रह पर राय ने गुरुदेव रवीन्द्रनाथ ठाकुर की जन्म शताब्दी के अवसर पर उनके जीवन पर एक वृत्तचित्र बनाया। ठाकुर के जीवन का फ़िल्मांकन बहुत कम ही हुआ था, इसलिए राय को मुख्यतः स्थिर चित्रों का प्रयोग करना पड़ा, जिसमें उनके अनुसार तीन फ़ीचर फ़िल्मों जितना परिश्रम हुआ। इसी साल में राय ने सुभाष मुखोपाध्याय और अन्य लेखकों के साथ मिलकर बच्चों की पत्रिका सन्देश को पुनर्जीवित किया। इस पत्रिका की शुरुआत इनके दादा ने शुरु की थी और बहुत समय से राय इसके लिए धन जमा करते आ रहे थे। सन्देश का बांग्ला में दोतरफा मतलब है — एक ख़बर और दूसरा मिठाई। पत्रिका को इसी मूल विचार पर बनाया गया — शिक्षा के साथ-साथ मनोरंजन। राय शीघ्र ही ख़ुद पत्रिका में चित्र बनाने लगे और बच्चों के लिये कहानियाँ और निबन्ध लिखने लगे। आने वाले वर्षों में लेखन इनकी जीविका का प्रमुख साधन बन गया।
1962 में राय ने काँचनजंघा का निर्देशन किया, जिसमें पहली बार इन्होंने मौलिक कथानक पर रंगीन छायांकन किया। इस फ़िल्म में एक उच्च वर्ग के परिवार की कहानी है जो दार्जीलिंग में एक दोपहर बिताते हैं और प्रयास करते हैं कि सबसे छोटी बेटी का विवाह लंदन में पढ़े एक कमाऊ इंजीनियर के साथ हो जाए। शुरू में इस फ़िल्म को एक विशाल हवेली में चित्रांकन करने का विचार था, लेकिन बाद में राय ने निर्णय किया कि दार्जीलिंग के वातावरण और प्रकाश व धुंध के खेल का प्रयोग करके कथानक के खिंचाव को प्रदर्शित किया जाए। राय ने हंसी में एक बार कहा कि उनकी फ़िल्म का छायांकन किसी भी रोशनी में हो सकता था, लेकिन उसी समय दार्जीलिंग में मौजूद एक व्यावसायिक फ़िल्म दल एक भी दृश्य नहीं शूट कर पाया क्योंकि उन्होने केवल धूप में ही शूटिंग करनी थी।
1964 में राय ने चारुलता (চারুলতা) फ़िल्म बनाई जिसे बहुत से आलोचक इनकी सबसे निष्णात फ़िल्म मानते है। यह ठाकुर की लघुकथा नष्टनीड़ पर आधारित है। इसमें 19वीं शताब्दी की एक अकेली स्त्री की कहानी है जिसे अपने देवर अमल से प्रेम होने लगता है। इसे राय की सर्वोत्कृष्ट कृति माना जाता है। राय ने ख़ुद कहा कि इसमें सबसे कम खामियाँ हैं और यही एक फ़िल्म है जिसे वे मौका मिलने पर बिलकुल इसी तरह दोबारा बनाएंगे। चारु के रूप में माधवी मुखर्जी के अभिनय और सुब्रत मित्र और बंसी चन्द्रगुप्ता के काम को बहुत सराहा गया है। इस काल की अन्य फ़िल्में हैं: महानगर, तीन कन्या, अभियान, कापुरुष (कायर) और महापुरुष।
नई दिशाएँ (1965-1982)
इसके बाद राय ने समसामयिक बंगाली वास्तविकता पर ध्यान देना शुरु किया। बंगाल में उस समय नक्सलवादी क्रांति जोर पकड़ रही थी। ऐसे समय में नवयुवकों की मानसिकता को लेकर इन्होंने कलकत्ता त्रयी के नाम से जाने वाली तीन फ़िल्में बनाईं — प्रतिद्वंद्वी (প্রতিদ্বন্দ্বী) (1970), सीमाबद्ध (সীমাবদ্ধ) (1971) और जनअरण्य (জনঅরণ্য) (1975)। इन तीनों फ़िल्मों की कल्पना अलग-अलग हुई लेकिन इनके विषय साथ मिलाकर एक त्रयी का रूप लेते हैं। प्रतिद्वंद्वी एक आदर्शवादी नवयुवक की कहानी है जो समाज से मोह-भंग होने पर भी अपने आदर्श नहीं त्यागता है। इसमें राय ने कथा-वर्णन की एक नयी शैली अपनाई, जिसमें इन्होंने नेगेटिव में दृश्य, स्वप्न दृश्य और आकस्मिक फ़्लैश-बैक का उपयोग किया। जनअरण्य फ़िल्म में एक नवयुवक की कहानी है जो जीविका कमाने के लिए भ्रष्ट राहों पर चलने लगता है। सीमाबद्ध में एक सफल युवक अधिक धन कमाने के लिए अपनी नैतिकता छोड़ देता है। राय ने 1970 के दशक में अपनी दो लोकप्रिय कहानियों — सोनार केल्ला (সোনার কেল্লা, स्वर्ण किला) और जॉय बाबा फेलुनाथ (জয় বাবা ফেলুনাথ) — का फ़िल्मांकन किया। दोनों फ़िल्में बच्चों और बड़ों दोनों में बहुत लोकप्रिय रहीं।
राय ने बांग्लादेश मुक्ति युद्ध पर भी एक फ़िल्म बनाने की सोची, लेकिन बाद में यह विचार त्याग दिया क्योंकि उन्हें राजनीति से अधिक शरणार्थियों के पलायन और हालत को समझने में अधिक रुचि थी। 1977 में राय ने मुंशी प्रेमचन्द की कहानी पर आधारित शतरंज के खिलाड़ी फ़िल्म बनाई। यह उर्दू भाषा की फ़िल्म 1857 के भारतीय स्वतंत्रता संग्राम के एक वर्ष पहले अवध राज्य में लखनऊ शहर में केन्द्रित है। इसमें भारत के गुलाम बनने के कारणों पर प्रकाश डाला गया है। इसमें बॉलीवुड के बहुत से सितारों ने काम किया, जिनमें प्रमुख हैं — संजीव कुमार, सईद जाफ़री, अमजद ख़ान, शबाना आज़मी, विक्टर बैनर्जी और रिचर्ड एटनबरो। 1980 में राय ने गुपी गाइन बाघा बाइन की कहानी को आगे बढ़ाते हुए हीरक राज नामक फ़िल्म बनाई जिसमें हीरे के राजा का राज्य इंदिरा गांधी के आपातकाल के दौरान के भारत की ओर इंगित करता है। इस काल की दो अन्य फ़िल्में थी — लघु फ़िल्म पिकूर डायरी (पिकू की दैनन्दिनी) या पिकु और घंटे-भर लम्बी हिन्दी फ़िल्म सदगति।
अन्तिम काल (1983–1992)
राय बहुत समय से ठाकुर के उपन्यास घरे बाइरे पर आधारित फ़िल्म बनाने की सोच रहे थे। बीमारी की वजह से इसमें कुछ भाग उत्कृष्ट नहीं हैं, लेकिन फ़िल्म को सराहना बहुत मिली। 1987 में उन्होंने अपने पिता सुकुमार राय के जीवन पर एक वृत्तचित्र बनाया।
राय की आखिरी तीन फ़िल्में उनकी बीमारी के कारण मुख्यतः आन्तरिक स्थानों में शूट हुईं और इस कारण से एक विशिष्ट शैली का अनुसरण करती हैं। इनमें संवाद अधिक है और इन्हें राय की बाकी फ़िल्मों से निम्न श्रेणी में रखा जाता है। इनमें से पहली, गणशत्रु (গণশত্রু), हेनरिक इबसन के प्रख्यात नाटक एन एनिमी ऑफ़ द पीपल पर आधारित है और इन तीनों में से सबसे कमज़ोर मानी जाती है। 1990 की फ़िल्म शाखा प्रशाखा (শাখা প্রশাখা) में राय ने अपनी पुरानी गुणवत्ता कुछ वापिस प्राप्त की। इसमें एक बूढ़े आदमी की कहानी है, जिसने अपना पूरा जीवन ईमानदारी से बिताया होता है, लेकिन अपने तीन बेटों के भ्रष्ट आचरण का पता लगने पर उसे केवल अपने चौथे, मानसिक रूप से बीमार, बेटे की संगत रास आती है। राय की अन्तिम फ़िल्म आगन्तुक (আগন্তুক) का माहौल हल्का है लेकिन विषय बहुत गूढ़ है। इसमें एक भूला-बिसरा मामा अपनी भांजी से अचानक मिलने आ पहुँचता है, तो उसके आने के वास्तविक कारण पर शंका की जाने लगती है।
फ़िल्म कौशल
सत्यजित राय मानते थे कि कथानक लिखना निर्देशन का अभिन्न अंग है। यह एक कारण है जिसकी वजह से उन्होंने प्रारम्भ में बांग्ला के अतिरिक्त किसी भी भाषा में फ़िल्म नहीं बनाई। अन्य भाषाओं में बनी इनकी दोनों फ़िल्मों के लिए इन्होंने पहले अंग्रेज़ी में कथानक लिखा, जिसे इनके पर्यवेक्षण में अनुवादकों ने हिन्दी या उर्दू में भाषांतरित किया। राय के कला निर्देशक बंसी चन्द्रगुप्ता की दृष्टि भी राय की तरह ही पैनी थी। शुरुआती फ़िल्मों पर इनका प्रभाव इतना महत्त्वपूर्ण था कि राय कथानक पहले अंग्रेज़ी में लिखते थे ताकि बांग्ला न जानने वाले चन्द्रगुप्ता उसे समझ सकें। शुरुआती फ़िल्मों के छायांकन में सुब्रत मित्र का कार्य बहुत सराहा जाता है और आलोचक मानते हैं कि अनबन होने के बाद जब मित्र चले गए तो राय की फ़िल्मों के चित्रांकन का स्तर घट गया। राय ने मित्र की बहुत प्रशंसा की, लेकिन राय इतनी एकाग्रता से फिल्में बनाते थे कि चारुलता के बाद से राय कैमरा ख़ुद ही चलाने लगे, जिसके कारण मित्र ने 1966 से राय के लिए काम करना बंद कर दिया। मित्र ने बाउंस-प्रकाश का सर्वप्रथम प्रयोग किया जिसमें वे प्रकाश को कपड़े पर से उछाल कर वास्तविक प्रतीत होने वाला प्रकाश रच लेते थे। राय ने अपने को फ़्रांसीसी नव तरंग के ज़ाँ-लुक गॉदार और फ़्रांस्वा त्रूफ़ो का भी ऋणी मानते थे, जिनके नए तकनीकी और सिनेमा प्रयोगों का उपयोग राय ने अपनी फ़िल्मों में किया।
हालांकि दुलाल दत्ता राय के नियमित फ़िल्म संपादक थे, राय अक्सर संपादन के निर्णय ख़ुद ही लेते थे और दत्ता बाकी काम करते थे। वास्तव में आर्थिक कारणों से और राय के कुशल नियोजन से संपादन अक्सर कैमरे पर ही हो जाता था। शुरु में राय ने अपनी फ़िल्मों के संगीत के लिए लिए रवि शंकर, विलायत ख़ाँ और अली अक़बर ख़ाँ जैसे भारतीय शास्त्रीय संगीतज्ञों के साथ काम किया, लेकिन राय को लगने लगा कि इन संगीतज्ञों को फ़िल्म की अपेक्षा संगीत की साधना में अधिक रुचि है। साथ ही राय को पाश्चात्य संगीत का भी ज्ञान था जिसका प्रयोग वह फ़िल्मों में करना चाहते थे। इन कारणों से तीन कन्या (তিন কন্যা) के बाद से फ़िल्मों का संगीत भी राय ख़ुद ही रचने लगे। राय ने विभिन्न पृष्ठभूमि वाले अभिनेताओं के साथ काम किया, जिनमें से कुछ विख्यात सितारे थे, तो कुछ ने कभी फ़िल्म देखी तक नहीं थी। राय को बच्चों के अभिनय के निर्देशन के लिए बहुत सराहा गया है, विशेषत: अपु एवं दुर्गा (पाथेर पांचाली), रतन (पोस्टमास्टर) और मुकुल (सोनार केल्ला)। अभिनेता के कौशल और अनुभव के अनुसार राय का निर्देशन कभी न के बराबर होता था (आगन्तुक में उत्पल दत्त) तो कभी वे अभिनेताओं को कठपुतलियों की तरह प्रयोग करते थे (अपर्णा की भूमिका में शर्मिला टैगोर)।
समीक्षा एवं प्रतिक्रिया
राय की कृतियों को मानवता और समष्टि से ओत-प्रोत कहा गया है। इनमें बाहरी सरलता के पीछे अक्सर गहरी जटिलता छिपी होती है। इनकी कृतियों को अन्यान्य शब्दों में सराहा गया है। अकिरा कुरोसावा ने कहा, “राय का सिनेमा न देखना इस जगत में सूर्य या चन्द्रमा को देखे बिना रहने के समान है।” आलोचकों ने इनकी कृतियों को अन्य कई कलाकारों से तुलना की है — आंतोन चेखव, ज्यां रेनुआ, वित्तोरियो दे सिका, हावर्ड हॉक्स, मोत्सार्ट, यहाँ तक कि शेक्सपियर के समतुल्य पाया गया है।  नाइपॉल ने शतरंज के खिलाड़ी के एक दृश्य की तुलना शेक्सपियर के नाटकों से की है – “केवल तीन सौ शब्द बोले गए, लेकिन इतने में ही अद्भुत घटनाएँ हो गईं!” जिन आलोचकों को राय की फ़िल्में सुरुचिपूर्ण नहीं लगतीं, वे भी मानते हैं कि राय एक सम्पूर्ण संस्कृति की छवि फ़िल्म पर उतारने में अद्वितीय थे।
राय की आलोचना समाजवादी विचारधाराओं के राजनेताओं ने भी की है। इनके अनुसार राय पिछड़े समुदायों के लोगों के उत्थान के लिए प्रतिबद्ध नहीं थे, बल्कि अपनी फ़िल्मों में गरीबी का सौन्दर्यीकरण करते थे। ये अपनी कहानियों में द्वन्द्व और संघर्ष को सुलझाने के तरीके भी नहीं सुझाते थे। 1960 के दशक में राय और मृणाल सेन के बीच एक सार्वजनिक बहस हुई। मृणाल सेन स्पष्ट रूप से मार्क्सवादी थे और उनके अनुसार राय ने उत्तम कुमार जैसे प्रसिद्ध अभिनेता के साथ फ़िल्म बनाकर अपने आदर्शों के साथ समझौता किया। राय ने पलटकर जवाब दिया कि सेन अपनी फ़िल्मों में केवल बंगाली मध्यम वर्ग को ही निशाना बनाते हैं क्योंकि इस वर्ग की आलोचना करना आसान है। 1980 में सांसद एवं अभिनेत्री नरगिस ने राय की खुलकर आलोचना की कि ये “गरीबी की निर्यात” कर रहे हैं और इनसे माँग की कि ये आधुनिक भारत को दर्शाती हुई फ़िल्में बनाएँ।
साहित्यिक कृतियाँ
राय ने बांग्ला भाषा के बाल-साहित्य में दो लोकप्रिय चरित्रों की रचना की — गुप्तचर फेलुदा (ফেলুদা) और वैज्ञानिक प्रोफ़ेसर शंकु। इन्होंने कई लघु-कथाएँ भी लिखीं, जो बारह-बारह कहानियों के संकलन में प्रकाशित होती थीं और सदा उनके नाम में बारह से संबंधित शब्दों का खेल रहता था। उदाहरण के लिए एकेर पिठे दुइ (একের পিঠে দুই, एक के ऊपर दो)। राय को पहेलियों और बहुअर्थी शब्दों के खेल से बहुत प्रेम था। इसे इनकी कहानियों में भी देखा जा सकता है – फेलुदा को अक्सर मामले की तह तक जाने के लिए पहेलियाँ सुलझानी पड़ती हैं। शर्लक होम्स और डॉक्टर वाटसन की तरह फेलुदा की कहानियों का वर्णन उसका चचेरा भाई तोपसे करता है। प्रोफेसर शंकु की विज्ञानकथाएँ एक दैनन्दिनी के रूप में हैं जो शंकु के अचानक गायब हो जाने के बाद मिलती है। राय ने इन कहानियों में अज्ञात और रोमांचक तत्वों को भीतर तक टटोला है, जो उनकी फ़िल्मों में नहीं देखने को मिलता है। इनकी लगभग सभी कहानियाँ हिन्दी, अंग्रेज़ी और अन्य भाषाओं में अनूदित हो चुकी हैं।
राय के लगभग सभी कथानक भी बांग्ला भाषा में साहित्यिक पत्रिका एकशान (একশান) में प्रकाशित हो चुके हैं। राय ने 1982 में आत्मकथा लिखी जखन छोटो छिलम (जब मैं छोटा था)। इसके अतिरिक्त इन्होंने फ़िल्मों के विषय पर कई पुस्तकें लिखी हैं, जिनमें से प्रमुख है आवर फ़िल्म्स, देयर फ़िल्म्स (Our Films, Their Films, हमारी फ़िल्में, उनकी फ़िल्में)। 1976 में प्रकाशित इस पुस्तक में राय की लिखी आलोचनाओं का संकलन है। इसके पहले भाग में भारतीय सिनेमा का विवरण है और दूसरा भाग हॉलीवुड पर केन्द्रित है। राय ने चार्ली चैपलिन और अकीरा कुरोसावा जैसे निर्देशकों और इतालवी नवयथार्थवाद जैसे विषयों पर विशेष ध्यान दिया है। 1976 में ही इन्होंने एक और पुस्तक प्रकाशित की — विषय चलचित्र (বিষয় চলচ্চিত্র) जिसमें सिनेमा के विभिन्न पहलुओं पर इनके चिंतन का संक्षिप्त विवरण है। इसके अतिरिक्त इनकी एक और पुस्तक एकेई बोले शूटिंग (একেই বলে শুটিং, इसको शूटिंग कहते है) (1979) और फ़िल्मों पर अन्य निबंध भी प्रकाशित हुए हैं।
राय ने बेतुकी कविताओं का एक संकलन तोड़ाय बाँधा घोड़ार डिम (তোড়ায় বাঁধা ঘোড়ার ডিম, घोड़े के अण्डों का गुच्छा) भी लिखा है, जिसमें लुइस कैरल की कविता जैबरवॉकी का अनुवाद भी शामिल है। इन्होंने बांग्ला में मुल्ला नसरुद्दीन की कहानियों का संकलन भी प्रकाशित किया।
सम्मान एवं पुरस्कार
राय को जीवन में अनेकों पुरस्कार और सम्मान मिले। ऑक्सफ़र्ड विश्वविद्यालय ने इन्हें मानद डॉक्टरेट की उपाधियाँ प्रदान की। चार्ली चैपलिन के बाद ये इस सम्मान को पाने वाले पहले फ़िल्म निर्देशक थे। इन्हें 1985 में दादासाहब फाल्के पुरस्कार और 1987 में फ़्राँस के लेज़्यों द’ऑनु पुरस्कार से सम्मानित किया गया। मृत्यु से कुछ समय पहले इन्हें सम्मानदायक अकादमी पुरस्कार और भारत का सर्वोच्च सम्मान भारत रत्न प्रदान किये गए। मरणोपरांत सैन फ़्रैंसिस्को अन्तरराष्ट्रीय फ़िल्मोत्सव में इन्हें निर्देशन में जीवन-पर्यन्त उपलब्धि-स्वरूप अकिरा कुरोसावा पुरस्कार मिला जिसे इनकी ओर से शर्मिला टैगोर ने ग्रहण किया। सामान्य रूप से यह समझा जाता है कि दिल का दौरा पड़ने के बाद उन्होंने जो फ़िल्में बनाईं उनमें पहले जैसी ओजस्विता नहीं थी। उनका व्यक्तिगत जीवन कभी मीडिया के निशाने पर नहीं रहा लेकिन कुछ का विश्वास है कि 1960 के दशक में फ़िल्म अभिनेत्री माधवी मुखर्जी से उनके संबंध रहे।
धरोहर
सत्यजित राय भारत और विश्वभर के बंगाली समुदाय के लिए एक सांस्कृतिक प्रतीक हैं। बंगाली सिनेमा पर राय ने अमिट छाप छोड़ी है। बहुत से बांग्ला निर्देशक इनके कार्य से प्रेरित हुए हैं — अपर्णा सेन, ऋतुपर्ण घोष, गौतम घोष, तारिक़ मसूद और तन्वीर मुकम्मल। भारतीय सिनेमा पर इनके प्रभाव को हर शैली के निर्देशक मानते हैं, जिनमें बुद्धदेव दासगुप्ता, मृणाल सेन और अदूर गोपालकृष्णन शामिल हैं। भारत के बाहर भी मार्टिन सोर्सीसी, जेम्स आइवरी, अब्बास कियारोस्तामी और एलिया काज़ान जैसे निर्देशक भी इनकी शैली से प्रभावित हुए हैं। इरा सैक्स की फ़िल्म फ़ॉर्टी शेड्स ऑफ़ ब्लु (Forty Sheds of Blue, चालीस तरह के नीले रंग) बहुत कुछ चारुलता पर आधारित थी। राय की कृतियों के हवाले अन्य कई फ़िल्मों में मिलते हैं, जैसे सेक्रेड ईविल (Sacred Evil, पावन दुष्टता), दीपा मेहता की तत्व त्रयी और ज़ाँ-लुक गॉडार की कई कृतियाँ।
1993 में यूसी सांता क्रूज़ ने राय की फ़िल्मों और उन पर आधारित साहित्य का संकलन करना प्रारम्भ किया। 1995 में भारत सरकार ने फ़िल्मों से सम्बन्धित अध्ययन के लिए सत्यजित राय फ़िल्म एवं टेलिविज़न संस्थान की स्थापना की। लंदन फ़िल्मोत्सव में नियमित रूप से एक ऐसे निर्देशक को सत्यजित राय पुरस्कार दिया जाता है जिसने पहली फ़िल्म में ही “राय की दृष्टि की कला, संवेदना और मानवता” को अपनाया हो। 2007 में, ब्रिटिश ब्रॉडकास्टिंग कॉर्पोरेशन घोषणा की कि उनकी दो फेलुदा कहानियों पर रेडियो कार्यक्रम तैयार किए जाएँगे।
बाहरी कड़ियाँ
सत्यजित राय  को कला के क्षेत्र में भारत सरकार द्वारा सन १९६५ में पद्म भूषण से सम्मानित किया गया था।
पंकज चतुर्वेदी
पंकज चतुर्वेदी
पंकज चतुर्वेदी हिंदी के प्रख्यात कवि और आलोचक हैं । इनका जन्म 24 अगस्त, 1971 को उत्तर प्रदेश राज्य के इटावा शहर में हुआ। यों पैतृक गाँव तिश्ती, उत्तर प्रदेश के कानपुर-देहात जनपद में है।
शिक्षा:  इटावा और कानपुर के गाँवों-क़स्बों में आरम्भिक शिक्षा प्राप्त करने के बाद सातवीं कक्षा से उ.प्र. सैनिक स्कूल, लखनऊ के छात्र हुए। वहाँ से 1989 में आई.एस.सी. और लखनऊ विश्वविद्यालय से 1992 में बी.ए.। जवाहरलाल नेहरू विश्वविद्यालय, नयी दिल्ली से 1994 में एम.ए. (हिंदी) में प्रथम स्थान हासिल किया और 1998 में एम.फ़िल. में भी। वहीं से 2007 में पी-एच.डी.। कविता, संस्कृति और शिक्षा से जुड़े विभिन्न मुद्दों पर अन्यान्य समीक्षात्मक निबन्ध, अंग्रेज़ी से हिंदी में सृजनात्मक एवं आलोचनात्मक लेखन के कुछ अनुवाद और अनेक साक्षात्कार प्रकाशित।
प्रकाशित कृतियाँ :
पुरस्कार / सम्मान : कविता के लिए वर्ष 1994 के भारतभूषण अग्रवाल स्मृति पुरस्कार और आलोचना के लिए 2003 के देवीशंकर अवस्थी सम्मान एवं उ.प्र. हिंदी संस्थान के रामचन्द्र शुक्ल पुरस्कार से सम्मानित। 2019 में इन्हें रज़ा फ़ेलोशिप प्रदान की गयी है।
सम्प्रति : प्रोफ़ेसर एवं अध्यक्ष, हिंदी विभाग, विक्रमाजीत सिंह सनातन धर्म कॉलेज, कानपुर (उ.प्र.)—208002
बाहरी कड़ियाँ
हिन्दवी वेबसाइट पर पंकज चतुर्वेदी की कविताएँ: https://www.hindwi.org/poets/pankaj-chaturvedi
कविता कोश पर पंकज चतुर्वेदी की कविताएँ: http://kavitakosh.org/kk/%E0%A4%AA%E0%A4%82%E0%A4%95%E0%A4%9C_%E0%A4%9A%E0%A4%A4%E0%A5%81%E0%A4%B0%E0%A5%8D%E0%A4%B5%E0%A5%87%E0%A4%A6%E0%A5%80
नामवर सिंह
नामवर सिंह (जन्म: 28 जुलाई 1926 वाराणसी (अब चन्दौली) उत्तर प्रदेश निधन: 19 फरवरी 2019, नयी दिल्ली) हिन्दी के मूर्धन्य आलोचक, सम्पादक, वक्ता एवं विद्वान रहे हैं। छायावाद, कविता के नए प्रतिमान, दूसरी परम्परा की खोज, वाद विवाद संवाद इत्यादि उनकी प्रमुख कृतियाँ हैं। नामवर सिंह शीर्षस्थ शोधकार-समालोचक, निबन्धकार तथा मूर्द्धन्य सांस्कृतिक-ऐतिहासिक उपन्यास लेखक हजारी प्रसाद द्विवेदी के प्रिय शिष्‍य रहे। अत्यधिक अध्ययनशील तथा विचारक प्रकृति के नामवर सिंह हिन्दी में अपभ्रंश साहित्य से आरम्भ कर निरन्तर समसामयिक साहित्य से जुड़े हुए आधुनिक अर्थ में विशुद्ध आलोचना के प्रतिष्ठापक तथा प्रगतिशील आलोचना के प्रमुख हस्‍ताक्षर थे।
जीवन
नामवर सिंह का जन्म 28 जुलाई 1926 ई० को बनारस (वर्तमान में चंदौली ज़िला) के एक गाँव जीयनपुर में हुआ था। लम्बे समय तक 1 मई 1927 को उनकी जन्म-तिथि के रूप में माना जाता रहा है और नामवर जी स्वयं भी अपना जन्म-दिवस इसी तारीख को मनाते रहे हैं, लेकिन यह वस्तुतः स्कूल में नामांकन करवाते वक्त लिखवायी गयी तारीख थी। उन्होंने हिन्दी साहित्य में एम॰ए॰ व पी-एच॰डी॰ करने के पश्चात् बनारस हिन्दू विश्‍वविद्यालय में अध्यापन किया, लेकिन 1959 में चकिया चन्दौली के लोकसभा चुनाव में भारतीय कम्युनिस्ट पार्टी के उम्मीदवार रूप में चुनाव लड़ने तथा असफल होने के बाद उन्हें बी॰एच॰यू॰ छोड़ना पड़ा। इसके बाद उन्होंने क्रमश: सागर विश्वविद्यालय और जोधपुर विश्वविद्यालय में भी अध्यापन किया। बाद में जवाहरलाल नेहरू विश्वविद्यालय में उन्होंने काफी समय तक अध्यापन कार्य किया। अवकाश प्राप्त करने के बाद भी वे उसी विश्वविद्यालय के भारतीय भाषा केन्द्र में इमेरिट्स प्रोफेसर रहे। वे हिन्दी के अतिरिक्त अंग्रेजी, अपभ्रंश, भोजपुरी, उर्दू, बाङ्ला एवं संस्कृत भाषा भी जानते थे। 19 फरवरी 2019 की रात्रि में नयी दिल्ली स्थित एम्स में उनका निधन हो गया। उन्होंने हिन्दी आलोचना को नयी पहचान दिलायी। वे वास्तव में नामवर आलोचक थे।
प्रकाशित कृतियाँ
इनके अतिरिक्त नामवर जी के जे॰एन॰यू॰ के क्लास नोट्स भी उनके तीन छात्रों -- शैलेश कुमार, मधुप कुमार एवं नीलम सिंह के सम्पादन में नामवर के नोट्स नाम से प्रकाशित हुए हैं।
सम्पादन कार्य
अध्यापन एवं लेखन के अलावा उन्होंने 1965 से 1967 तक जनयुग (साप्ताहिक) और 1967 से 1990 तक आलोचना (त्रैमासिक) नामक दो हिन्दी पत्रिकाओं का सम्पादन भी किया।
इनके अलावा स्कूली कक्षाओं के लिए कई पुस्तकें तथा कुछ अन्य पुस्तकें भी सम्पादित।
अन्य महत्त्वपूर्ण कार्य
नामवर सिंह महात्मा गाँधी अन्तरराष्ट्रीय हिन्दी विश्वविद्यालय के कुलाधिपति (चांसलर) होने से पहले राजा राममोहन राय पुस्तकालय प्रतिष्ठान के अध्यक्ष (1993-96) भी रह चुके हैं।
राम बहादुर राय
रामबहादुर राय हिंदी के प्रसिद्ध पत्रकार एवं इंदिरा गांधी राष्ट्रीय कला केन्द्र के अध्यक्ष हैं। वर्तमान में वे देश की सबसे पुरानी (1948 में स्थापित) बहुभाषी न्यूज एजेंसी हिन्दुस्थान समाचार और उसके प्रकाशनों के समूह सम्पादक हैं। कम समय में ही समाज से जुड़े सवालों पर प्रभावी लेखन के जरिए पहचान बना चुकी पाक्षिक पत्रिका 'यथावत' राम बहादुर राय के सम्पादन में प्रकाशित होती है। वे हिन्दुस्थान समाचार के ही साप्ताहिक 'युगवार्ता' और मासिक 'नवोत्थान' के भी समूह सम्पादक हैं। राय देश के विभिन्न पत्र-पत्रिकाओं में कॉलम लिखते रहे हैं,जो बहुत चर्चित हुए।
जीवन परिचय
राम बहादुर राय का जन्म उत्तर प्रदेश के गाजीपुर जनपद के सोनाड़ी गांव में 1 जुलाई 1946 को हुआ था। उनकी कक्षा पांच तक की शिक्षा पश्चिम बंगाल के मालदह में हुई थी। इसके बाद कक्षा छह से आठ तक की शिक्षा निकटवर्ती गांव अवथही के पूर्व माध्यमिक विद्यालय से प्राप्त करने के बाद रामबहादुर ने दसवीं तक की शिक्षा एसएमएन इंटर कालेज मच्छटी से ग्रहण की। 12 वीं की पढ़ाई के लिए वो गाजीपुर चले आए जहां एमएच इंटर कालेज से उन्होंने इंटमीडिएट पास किया। उच्च शिक्षा के लिए उन्होंने बनारस के डीएवी कॉलेज में दाखिला लिया जहां से उन्होंने स्नातक करने के पश्चात अर्थशास्त्र में काशी हिन्दू विश्वविद्यालय से स्नातकोत्तर की उपाधि प्राप्त की। राम बहादुर राय छात्र जीवन से ही राजनीतिक गतिविधियों से जुड़ गए थे।
काशी हिंदू विश्वविद्यालय में बीए, एमए और ला करने के दौरान अखिल भारतीय विद्यार्थी परिषद के संगठन को मजबूत करने में लगे रहे। 1965 में काशी हिंदू विश्वविद्यालय से हिंदू शब्द हटाने के विरोध में राम बहादुर राय ने जोरदार आंदोलन चलाया। 1971 में वीसी कालूलाल श्रीमाली के खिलाफ आंदोलन छेड़ने पर 46 छात्र नेता निष्कासित कर दिए गए। निष्कासन वापसी की शर्त माफी माँगनी रखी गई। 44 नेताओं ने माफी माँग ली किंतु दो ने नहीं माँगी। उन दो में एक राम बहादुर राय थे, दूसरे मार्कंडेय सिंह। तब राम बहादुर राय अर्थशास्त्र में बीएचयू में पीएच.डी. कर रहे थे। राय साहब वर्धा जाकर विनोबा भावे से मिले किंतु कोई लाभ न हुआ और उनके शोध का काम अधर में लटक गया।
1971 में बनारस में जेपी के एक भाषण से प्रेरित होकर रामबहादुर राय पूर्वी बंगाल गए और वहाँ से लौटकर मुक्ति संग्राम का आँखों देखा हाल 'आज' अखबार के 5 मई 1971 के अंक में लिखा। उन दिनों बनारस में प्रधानमंत्री इंदिरा गांधी की सभा रखी गई। छात्र संघों पर रोक के खिलाफ विद्यार्थी परिषद ने उन्हें काला झंडा दिखाने का फैसला किया। इंदिरा जी की सभा में मुख्यमंत्री चौधरी चरण सिंह भी आए थे। रामबहादुर राय ने काला झंडा दिखाया। गिरफ्तार किए गए। राम बाहदुर राय को विद्यार्थी परिषद का राष्ट्रीय सचिव बना दिया गया। बिहार में संगठन को मजबूत बनाने का दायित्व उन्हें दिया गया। राय साहब ने पूरे बिहार में घूम-घूम कर विद्यार्थी परिषद का संगठन खड़ा किया। एक वर्ष की कड़ी मेहनत रंग लाई। पटना छात्र संघ का चुनाव हुआ। लालू प्रसाद अध्यक्ष, सुशील मोदी महासचिव और रवि शंकर प्रसाद सचिव चुने गए। 1974 में छात्र संघर्ष समिति बनी। विधानसभा घेराव का कार्यक्रम बना। राय साहब गिरफ्तार किए गए। मीसा में वह पहली गिरफ्तारी थी। दस महीने जेल में रहे। इमरजेंसी में भी राय साहब गिरफ्तार कर लिए गए और 16 महीने जेल में रहे। जेल से छूटे तो सक्रिय राजनीति के बजाय पत्रकारिता का चयन किया।
पत्रकारिता का सफर
राम बहादुर राय ने 1979 में हिंदुस्तान समाचार एजेंसी से पत्रकारिता प्रारंभ की। 1983 में दिल्ली से 'जनसत्ता' शुरू हुआ तो उसके स्थापना काल से ही राम बहादुर राय जुड़ गए। सालभर बाद ही उन्हें चीफ रिपोर्टर बना दिया गया। उन्हीं दिनों राजेन्द्र माथुर 'नवभारत टाइम्स' के संपादक बनकर दिल्ली आ गए थे। वे राय साहब को अपने यहाँ बुलाते रहे। 1986 में राय साहब 'नवभारत टाइम्स' में विशेष संवाददाता बनकर चले गए। राय साहब को प्रभाष जोशी बहुत मानते थे। इसलिए उनसे कहते रहते - 'जनसत्ता' में लौट आओ। तुम्हारा अखबार 'जनसत्ता' है। 1991 में राय साहब 'जनसत्ता' में लौट आए। 1994-95 तक 'जनसत्ता' के ब्यूरो चीफ रहे। 1995 से 2004 तक वे 'जनसत्ता' के संपादक (समाचार सेवा) रहे। राय साहब को भाजपा ने लोकसभा चुनाव लड़ाने के लिए दो-दो बार प्रस्ताव दिया किंतु उन्होंने स्वीकार नहीं किया। उन्हें राज्यसभा में भी भेजने की पेशकश की गई लेकिन उसे भी उन्होंने ठुकरा दिया।
उपलब्धियां
एक पत्रकार के तौर पर राय के चलते ही हवाला घोटाला सुर्खियों में आया था। राम बहादुर राय की कई पुस्तकें प्रकाशित हैं। इनमें पूर्व प्रधानमंत्री चंद्रशेखर पर 'रहबरी के सवाल', पूर्व प्रधानमंत्री विश्वनाथ प्रताप सिंह पर 'मंजिल से ज्यादा सफर' और आचार्य जे. बी कृपलानी की जीवनी 'शाश्वत विद्रोहीः आचार्य जे बी कृपलानी' नामक पुस्तकें शामिल हैं।
जेपी आंदोलन के संगठनकर्ता
जेपी आंदोलन के संस्थापक संगठनकर्ताओं में एक राम बहादुर राय भी थे। लोकनायक जयप्रकाश नारायण के सहयोगी रह चुके राय ने 1974 के छात्र आंदोलन में सक्रिय भूमिका निभायी थी। वे जेपी आंदोलन की ग्यारह सदस्यीय छात्र संघर्ष संचालन समिति के सदस्य थे। राम बहादुर राय के नेतृत्व में ही लालू प्रसाद यादव, सुशील कुमार मोदी, रविशंकर प्रसाद इत्यादि छात्र नेता जयप्रकाश नारायण से मिले और उन्हें आंदोलन का नेतृत्व करने के लिए न सिर्फ आमंत्रित किया बल्कि उनकी सहमति भी हासिल की। 1977 के आम चुनाव में राम बहादुर राय को लोकसभा चुनाव लड़ने का टिकट ऑफर किया गया लेकिन रामबहादुर राय ने सक्रिय राजनीति में आने की बजाय पत्रकारिता को अपना करियर चुना।
आपातकाल में पहली गिरफ्तारी
राय वो पहले व्यक्ति थे, जिन्हें अप्रैल 1974 में इंदिरा गांधी सरकार के दौरान आंतरिक सुरक्षा व्यवस्था अधिनियम ( मीसा) के तहत गिरफ्तार किया गया। इस मामले में सुप्रीम कोर्ट के आदेश से उनकी रिहाई हुई। बाद में आपातकाल के दौरान उन्हें दूसरी बार गिरफ्तार किया गया और वे 16 महीनों तक जेल में रहे। इसके पहले वे 1974 में अखिल भारतीय विद्यार्थी परिषद के राष्ट्रीय सचिव थे।
सम्मान एवं पुरस्कार
रामबहादुर राय को पत्रकारिता के जरिए उनकी उल्लेखनीय सेवाओं के लिए 'पद्म श्री' सम्मान दिया गया। हिन्दी पत्रकारिता के क्षेत्र में उल्लेखनीय योगदान के लिए उन्हें माधवराव सप्रे पत्रकारिता पुरस्कार से भी सम्मानित किया गया है। 17 जून, 2010 को भोपाल में आयोजित समारोह में मध्यप्रदेश के तत्कालीन मुख्यमंत्री कैलाश जोशी ने श्रीराय को ये सम्मान प्रदान किया। ।
नेपाल वायुसेवा उड़ान १८३
नेपाल वायुसेवा उड़ान १८३ नेपाल वायुसेवा निगम का पोखरा हवाई-अड्डे से १६ फ़रवरी २०१४ को उड़ान भरने के बाद लापता हुआ एक वायुयान था। यह विमान उड़ान लापता होने के बाद दुर्घटनाग्रस्त हो गया। यह दुर्घटना १६ फ़रवरी २०१४ को नेपाल के पश्चिमी ज़िले अरगाकांची में हुआ।
विवेक रामास्वामी
विवेक गणपति रामास्वामी ( /v ɪ ˈ v ɛ k आर ɑː एम ɑː ˈ एस डब्ल्यू ɑː एम आईː / ; जन्म 9 अगस्त, 1985) एक अमेरिकी उद्यमी और 2024 रिपब्लिकन पार्टी के राष्ट्रपति पद के उम्मीदवार हैं।
सीनेटर रॉब पोर्टमैन द्वारा अपनी सेवानिवृत्ति की घोषणा के बाद, मीडिया में अटकलें थीं कि रामास्वामी उनकी जगह लेने के लिए 2022 का चुनाव लड़ेंगे, लेकिन अंततः उन्होंने इनकार कर दिया। फरवरी 2023 में, रामास्वामी ने 2024 के चुनाव में राष्ट्रपति पद के लिए रिपब्लिकन पार्टी के नामांकन के लिए अपनी उम्मीदवारी की घोषणा की।
प्रारंभिक जीवन और परिवार
रामास्वामी का जन्म 9 अगस्त 1985 को सिनसिनाटी, ओहियो में भारतीय हिंदू आप्रवासी माता-पिता के घर हुआ था और उनका पालन-पोषण ओहियो में हुआ था। उनके पिता, वीजी रामास्वामी, क्षेत्रीय इंजीनियरिंग कॉलेज, कोझिकोड से स्नातक, जनरल इलेक्ट्रिक के लिए एक इंजीनियर और पेटेंट वकील के रूप में काम करते थे, जबकि उनकी माँ, गीता रामास्वामी, जो मैसूर मेडिकल कॉलेज से स्नातक थीं, एक वृद्ध मनोचिकित्सक के रूप में काम करती थीं। उनका परिवार भारत के केरल के तमिल ब्राह्मण हैं।  उनके माता-पिता पलक्कड़ से आकर बस गए थे,  शादी के बाद विवेक अपनी पत्नी के साथ केरल गए थे। विवेक के दादा, सी आर गणपति, कलपथी के चथापुरम के रहने वाले थे।
परिवार का पारंपरिक वडक्केंचेरी अग्रहारम गांव में पैतृक घर था। अग्रहारम आमतौर पर भारत में एक राजा या एक कुलीन परिवार द्वारा, धार्मिक उद्देश्यों के लिए, विशेष रूप से ब्राह्मणों को उस भूमि पर मंदिरों को बनाए रखने और उनके परिवारों का भरण-पोषण करना।
उनके माता-पिता, वी जी रामास्वामी और डॉ. गीता रामास्वामी, जो भारत से चले गए थे, हर साल भारत के केरल में अपने पैतृक गांव का दौरा करने का निश्चय करते हैं।
विवेक रामास्वामी शाकाहारी हैं और उन्होंने कई बार केरल का दौरा किया है और उन्हें सबरीमाला मंदिर सहित केरल के स्थानीय मंदिरों में जाने में विशेष रुचि है। उन्होंने हिमालय में भी यात्रा की है।
एक छात्र के रूप में विवेक एक उत्कृष्ट वक्ता थे। वह खेल और अन्य सार्वजनिक गतिविधियों में भी सक्रिय थे। अपने पिता की यात्रा के दौरान, उन्होंने राजनीति और 2024 के राष्ट्रपति चुनावों में विवेक की रुचि का संकेत दिया था।
वडक्कनचेरी में रामास्वामी के पैतृक घर के पड़ोस में रहने वाले वीएस गणेश ने कहा, आधिकारिक घोषणा अब आई है। उनका कहना है कि विवेक ने हमेशा योग्यतावाद का समर्थन किया है और उनकी नई किताब, नेशन ऑफ विक्टिम्स, इस दृष्टिकोण की वकालत करती है। “येल में कानून की पढ़ाई के दौरान, विवेक भारतीय न्यायिक प्रणाली की कार्यप्रणाली को बेहतर ढंग से समझना चाहते थे
शिक्षा
रामास्वामी ने 2003 में सिनसिनाटी के सेंट जेवियर हाई स्कूल से स्नातक की उपाधि प्राप्त की। वह क्लास वेलेडिक्टोरियन थे और राष्ट्रीय स्तर के जूनियर टेनिस खिलाड़ी रह चुके थे।
2007 में, रामास्वामी ने हार्वर्ड कॉलेज से जीव विज्ञान में कला स्नातक के साथ सम्मान के साथ स्नातक की उपाधि प्राप्त की, और फी बेटा कप्पा के सदस्य थे। हार्वर्ड में, वह एक आत्मविश्वासी स्वतंत्रतावादी थे। वह किर्कलैंड हाउस में रहते थे और हार्वर्ड पॉलिटिकल यूनियन के सदस्य थे, इसके अध्यक्ष बने। वह हेज फंड ऐमारैंथ एडवाइजर्स और फिर निवेश बैंक गोल्डमैन सैक्स के लिए प्रशिक्षु थे। उन्होंने मानव-पशु चिमेरा बनाकर उठाए गए नैतिक प्रश्नों पर अपनी वरिष्ठ थीसिस लिखी और बॉडॉइन पुरस्कार अर्जित किया।
कैरियर का आरंभ
रामास्वामी ने 2007 से 2014 तक हेज फंड क्यूवीटी फाइनेंशियल में काम किया   वह एक भागीदार थे और फर्म के बायोटेक पोर्टफोलियो का सह-प्रबंधन करते थे।
रोइवंत विज्ञान और सहायक कंपनियाँ
2014 में, रामास्वामी ने फार्मास्युटिकल कंपनी रोइवंत साइंसेज की स्थापना की; कंपनी के नाम में "Roi" का तात्पर्य निवेश पर रिटर्न से है। कंपनी को टैक्स हेवन बरमूडा में शामिल किया गया था, और QVT और अन्य निवेशकों से स्टार्ट-अप पूंजी में लगभग 100 मिलियन डॉलर प्राप्त हुए थे। इसकी रणनीति उन दवाओं के लिए बड़ी दवा कंपनियों से पेटेंट खरीदना था जो अभी तक सफलतापूर्वक विकसित नहीं हुई थीं, और फिर उन्हें बाजार में लाना था।
2015 में, रामास्वामी ने $360 जुटाए अल्जाइमर रोग की दवा के रूप में इंटेपिरडीन का विपणन करने के प्रयास में रोइवंत की सहायक कंपनी एक्सोवेंट साइंसेज के लिए मिलियन। दिसंबर 2014 में, एक्सोवेंट ने ग्लैक्सोस्मिथक्लाइन (जहां दवा पिछले चार नैदानिक परीक्षणों में विफल रही थी) से 5 मिलियन डॉलर में इंटेपिरडीन का पेटेंट खरीदा, जो उद्योग में एक छोटी राशि थी। रामास्वामी 2015 में फोर्ब्स पत्रिका के कवर पर दिखाई दिए, और कहा कि उनकी कंपनी "फार्मास्युटिकल उद्योग में अब तक किए गए निवेश पर सबसे अधिक रिटर्न देने वाली कंपनी होगी।" नए क्लिनिकल परीक्षण शुरू होने से पहले, उन्होंने एक्सोवेंट में एक आरंभिक सार्वजनिक पेशकश तैयार की। एक्सोवेंट " वॉल स्ट्रीट डार्लिंग" बन गया और उसने अपने आईपीओ में 315 मिलियन डॉलर जुटाए। कंपनी का बाज़ार मूल्य शुरू में लगभग $3 बिलियन तक बढ़ गया, हालाँकि उस समय इसमें केवल आठ कर्मचारी थे, जिनमें रामास्वामी के भाई और माँ भी शामिल थे। रोइवंत में अपने शेयरों का एक हिस्सा वाइकिंग ग्लोबल इन्वेस्टर्स को बेचने के बाद रामास्वामी ने भारी भुगतान लिया। उन्होंने कर वर्ष 2015 में पूंजीगत लाभ में $37 मिलियन से अधिक का दावा किया रामास्वामी ने कहा कि उनकी कंपनी "दवा विकास की बर्कशायर हैथवे " होगी और दवा को एक "जबरदस्त" अवसर के रूप में पेश किया जो "लाखों रोगियों की मदद कर सकती है", जिससे कुछ आलोचना हुई कि वह जरूरत से ज्यादा वादे कर रहे थे।
जनवरी 2021 में, रामास्वामी ने रोइवंत साइंसेज के सीईओ के रूप में पद छोड़ दिया और कार्यकारी अध्यक्ष की भूमिका निभाई। 2021 में, सीईओ के पद से इस्तीफा देने के बाद, रोइवंत को एक विशेष प्रयोजन अधिग्रहण वाहन, मोंटेस आर्किमिडीज़ एक्विजिशन कॉर्प के साथ रिवर्स विलय के माध्यम से नैस्डैक पर सूचीबद्ध किया गया था। फरवरी 2023 में, रामास्वामी ने अपने राष्ट्रपति अभियान पर ध्यान केंद्रित करने के लिए रोइवंत के अध्यक्ष पद से इस्तीफा दे दिया।
रोइवंत सोशल वेंचर्स
2020 में, जब रामास्वामी रोइवंत साइंसेज के सीईओ थे, कंपनी ने उनके समर्थन से एक गैर-लाभकारी सामाजिक-प्रभाव शाखा, रोइवंत सोशल वेंचर्स (आरएसवी) की स्थापना की। आरएसवी का एक पूर्व पुनरावृत्ति रोइवंत फाउंडेशन था। हालाँकि रामास्वामी ने अपने राष्ट्रपति अभियान को कॉर्पोरेट विविधता, समानता और समावेशन (DEI) और पर्यावरण, सामाजिक और कॉर्पोरेट प्रशासन (ESG) पहल के खिलाफ अभियान पर केंद्रित किया है, RSV ने स्वास्थ्य समानता को बढ़ावा देने सहित DEI समर्थक और ESG पहल के समर्थन में काम किया है। बायोफार्मा और बायोटेक उद्योगों के भीतर विविधता। 2023 में, रिपब्लिकन राष्ट्रपति पद के नामांकन की मांग करते समय, उन्होंने आरएसवी के निर्माण और देखरेख में अपनी भूमिका को कम महत्व दिया।
ईएसजी विरोधी सक्रियता और संपत्ति प्रबंधन का प्रयास करें
रामास्वामी ओहियो स्थित परिसंपत्ति प्रबंधन फर्म स्ट्राइव एसेट मैनेजमेंट के सह-संस्थापक और कार्यकारी अध्यक्ष हैं। इसने पीटर थिएल, जेडी वेंस और बिल एकमैन सहित बाहरी निवेशकों से लगभग 20 मिलियन डॉलर जुटाए, ।
स्ट्राइव ने खुद को "एंटी-वोक" और "एंटी-ईएसजी" फंड के रूप में स्थापित किया है; रामास्वामी ने ब्लैकरॉक, स्टेट स्ट्रीट और वैनगार्ड जैसे बड़े परिसंपत्ति प्रबंधकों की आलोचना की है, उनका आरोप है कि उनकी ईएसजी गतिविधियां व्यापार को राजनीति और नुकसान पहुंचाने वाले शेयरधारकों के साथ मिलाती हैं।
पेंशन-फंड प्रबंधक पोर्टफोलियो और व्यावसायिक निर्णयों के आकलन में जलवायु जोखिमों सहित दीर्घकालिक जोखिम का मूल्यांकन करने के लिए ईएसजी का उपयोग करते हैं। रामास्वामी ने ईएसजी के खिलाफ अभियान चलाया है, और मिल्टन फ्रीडमैन द्वारा पहली बार व्यक्त किए गए " शेयरधारक प्रधानता " के सिद्धांत पर जोर देते हैं। अपनी पुस्तक वोक, इंक.: इनसाइड कॉरपोरेट अमेरिकाज सोशल जस्टिस स्कैम और अन्यत्र में, उन्होंने निजी निगमों के सामाजिक रूप से जागरूक निवेश को एक साथ अप्रभावी और अमेरिकी समाज के लिए सबसे बड़ा खतरा बताया है। जनवरी 2023 में, स्ट्राइव ने ग्लास लुईस और इंस्टीट्यूशनल शेयरहोल्डर सर्विसेज जैसी मुख्यधारा की फर्मों के साथ प्रतिस्पर्धा करने के लिए एक प्रॉक्सी सलाहकार सेवा शुरू की।
राष्ट्रपति अभियान (2023-वर्तमान)
मई 2023 में, रामास्वामी के अभियान ने स्वीकार किया कि उन्होंने अपनी उम्मीदवारी की घोषणा करने से पहले अपनी विकिपीडिया जीवनी को बदलने के लिए एक संपादक को भुगतान किया था, लेकिन इस बात से इनकार किया कि यह राजनीति से प्रेरित था।
व्यक्तिगत जीवन
रामास्वामी की पत्नी, अपूर्वा रामास्वामी, ओहियो स्टेट यूनिवर्सिटी वेक्सनर मेडिकल सेंटर में सहायक प्रोफेसर और चिकित्सक हैं। येल में कानून की पढ़ाई के दौरान उनकी मुलाकात उनसे हुई, जहां वह चिकित्सा की पढ़ाई कर रही थीं। उनके दो बेटे हैं। रामास्वामी एक हिंदू और शाकाहारी हैं। रिश्तेदारों के अनुसार, वह धाराप्रवाह तमिल बोलते हैं और मलयालम समझते हैं (लेकिन बोलते नहीं हैं)।
क्रिएटिन
इतिहास
क्रिएटिन की पहचान पहली बार 1832 में की गई थी जब मिशेल यूजीन शेवरुल ने इसे कंकाल की मांसपेशी के बेसिफाइड वाटर-अर्क से अलग किया था। बाद में उन्होंने मांस के लिए ग्रीक शब्द, ας (kreas) के बाद क्रिस्टलीकृत अवक्षेप का नाम दिया। 1928 में, क्रिएटिन को क्रिएटिनिन के साथ संतुलन में मौजूद दिखाया गया था।
ओडर नदी
जर्मन मैगना के तहत ओडर नदी को रोमन सैनिकों को लैटिन में "वियाड्रस" या "वियादुआ" के रूप में जाना जाता था, क्योंकि यह बाल्टिक सागर से रोमन साम्राज्य तक एम्बर रोड की एक शाखा थी। द्वितीय विश्व युद्ध के दौरान पोलिश, रूसी और जर्मन सेनाओं के बीच ओडर नदी के पास कई लड़ाइयाँ हुईं।
ओडर 840 किलोमीटर (522 मील) लंबा है: चेक गणराज्य में 112 किमी (70 मील), पोलैंड में 726 किमी (451 मील) (जर्मनी और पोलैंड के बीच सीमा पर 187 किमी (116 मील) सहित)। यह पोलैंड के भीतर (विस्चुला और वारता नदियों के बाद) स्थित तीसरी सबसे लंबी नदी है।
केई निशिकोरी
केई निशिकोरी एक जापानी टेनिस खिलाड़ी हैं जो फरवरी २०१४ में अंतर्राष्ट्रीय टेनिस सूची में १७ वें स्थान पर हैं।
सोंढी गाँव, रायगढ-चौक (लखीसराय)
सोंढी रायगढ-चौक, लखीसराय, बिहार स्थित एक गाँव है।
सुन्दरपुर, बिलारी (मुरादाबाद )
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
संप्राप्ति के आधार पर सबसे बड़ी कंपनियों की सूची
22 जुलाई, 2019 को प्रकाशित फॉर्च्यून ग्लोबल 500 की नवीनतम गणना के अनुसार, इस सूची में 2019 में समेकित संप्राप्ति के अधार पर दुनिया की सबसे बड़ी कंपनियां शामिल हैं। अमेरिकी खुदरा निगम वॉलमार्ट 2014 के बाद से संप्राप्ति के मामले में दुनिया की सबसे बड़ी कंपनी है, जिसका 2019 में यूएस $ 514 बिलियन संप्राप्ति रहा। वॉलमार्ट 2002 से 2005 तक, 2007 से 2008 तक और 2010 से 2017 तक संप्राप्ति के मामले में दुनिया की सबसे बड़ी कंपनी थी।
यह सूची शीर्ष 50 कंपनियों तक सीमित है, जिनमें से सभी की वार्षिक संप्राप्ति यूएस $ 110 बिलियन से अधिक है। 50 कंपनियों में से 32 या तो संयुक्त राज्य अमेरिका या चीन से हैं। केवल वे कंपनियां शामिल हैं जो किसी सरकारी एजेंसी को वित्तीय डेटा और रिपोर्ट के आंकड़े प्रकाशित करती हैं। इसलिए, यह सूची अधूरी है, क्योंकि विटोल (Vitol), कारगिल (Cargill), कोच इंडस्ट्रीज (Koch Industries,), श्वार्ज ग्रुप (Schwarz Group) और कुवैत पेट्रोलियम कॉर्पोरेशन (Kuwait Petroleum Corporation) जैसी बड़ी कंपनियां भी हैं जो वित्तीय डेटा प्रकाशित नहीं करती हैं।
संप्राप्ति के अधार पर कंपनियों की सूची
राज्य के स्वामित्व वाला उद्यम (जिसमे सरकार 50% या अधिक की मालिक है)
भ्याडी, सल्ट तहसील
भ्याडी, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
लाल्टू
हरजिन्दर सिंह, लाल्टू (10 दिसंबर 1957, कोलकाता) हिन्दी कवि और लेखक हैं।
संज्ञाहरण
संज्ञाहरण (एनेस्थेशिया) या संज्ञाहीनता (वर्तनी में अंतर देखें; ग्रीक के αν- से व्युत्पन्न, an-, "बिना"; और αἴσθησις, aisthēsis, "संवेदन"), का पारंपरिक अर्थ है संवेदनहीनता (दर्द महसूस करने रहित) महसूस करने की स्थिति का अवरोधन अथवा अस्थायी रूप से हरण. यह औषधीय प्रेरित होती है और शब्दस्मृतिलोप, पीड़ाशून्यता, सजगता की हानि, कंकालीय मांसपेशी प्रतिक्रिया या कम तनाव प्रतिक्रिया या सभी के साथ अनुवर्ती हैं। यह रोगियों को तनाव तथा दर्द महसूस किये बिना शल्यक्रिया से गुजरने की अनुमति देती है। एक वैकल्पिक परिभाषा है "प्रतिवर्ती जागरूकता की कमी" जिसमें जागरूकता का पूर्ण रूप से अभाव होता है (उदाहरण स्वरूप एक सामान्य चेतनाशून्य करने वाली औषधी), या शरीर के किसी एक भाग में चेतना का अभाव है जैसे रीढ़ में चेतनालोप. एनेस्थेसिया शब्द का गठन, वर्ष 1846 में ऑलिवर वेंडेल होम्स, सीनियर ने किया था।
संज्ञाहरण के प्रकारों में स्थानीय संज्ञाहरण, क्षेत्रीय संज्ञाहरण, सामान्य संज्ञाहरण और अलग करनेवाली संज्ञाहरण शामिल हैं। स्थानीय संज्ञाहरण शरीर के एक विशिष्ट स्थान के भीतर संवेदना बोध को रोकता है जैसे दांत या मूत्राशय. शरीर के एक भाग और रीढ़ की हड्डी के बीच तंत्रिका आवेगों के संचारण को अवरूद्ध करने के द्वारा क्षेत्रीय संज्ञाहरण शरीर के एक बड़े क्षेत्र को घेरे में लेता है। क्षेत्रीय संज्ञाहरण के दो अक्सर प्रयुक्त होने वाले प्रकार हैं रीढ़ संज्ञाहरण और एपीड्यूरल संज्ञाहरण. सामान्य संज्ञाहरण मस्तिष्क के स्तर पर संवेदन, मोटर और तंत्रिका संचरण को रोकते हैं जिसके परिणामस्वरूप बेहोशी और संवेदन का अभाव होता है। अलग करनेवाला संज्ञाहरण एजेंट का प्रयोग करता है जो कि दिमाग के उच्च केन्द्र (जैसे मस्तिष्क प्रांतस्था के रूप में) और निम्न केन्द्र जैसे लिम्बिक प्रणाली के भीतर पाया जाता है, के बीच तंत्रिका आवेगों के संचरण को रोकता है।
पौधे के तत्त्व
आज की तुलना में वनऔषधियों से संज्ञाहरण (हर्बल एनेस्थेशिया) के उपयोग में एक बहुत ही महत्वपूर्ण खामी थी - जैसा कि फैलोपियस ने खेद जताते हुए कहा है, "जब निद्राजनक दुर्बल होता है, इनका इस्तेमाल बेकार जाता है और जब कड़ा होता है तो मौत का कारण बन जाता है।" इस पर काबू पाने के लिए, उत्पाद को, उन उत्पादों के साथ जो विशिष्ट रूप से विख्यात अंचलों से आते थे (जैसे कि प्राचीन मिस्र के थेब्स क्षेत्र से मिलने वाली अफीम) विशिष्ट रूप से यथासंभव मानकीकृत कर दिया गया। संज्ञाहरण करने वाली औषधियां कभी-कभी स्पोंजिया सोम्नीफेरा को एक सपौंज में बड़ी मात्रा में औषाधि कों पहले सूखने दिया जाता था, जिससे पूरी तरह संतृप्त घोल को रोगी की नाक में बूंद-बूंद निचोड़कर डाला जाता था। कम से कम हाल फिलहाल की शताब्दियों में, उदाहरणार्थ अफीम को सुखाकर उन्नत मान के बक्शों में पैकिंग करने को अक्सर मानकीकृत किया गया। 19वीं सदी में, अनेक प्रजातियों की अलग किस्म की एकोनिटम अल्कोलौइड्स को ग्याना सुअरों पर परिक्षण कर मानकीकृत किया गया। तुरूप यह विधि अफ़ीम की खोज थी, एक शुद्ध उपक्षार को अन्तर्त्वचीय सुई से एक स्थायी मात्रा में इंजेक्शन किया जा सकता है। अफ़ीम का उत्साहपूर्ण स्वीकृति आधुनिक दवा उद्योग का नेतृत्व करने का आधार है।
कोकेन सबसे पहला प्रभावी स्थानीय संज्ञाहारी (एनेस्थेटिक्स) था। सन् 1859 में इसे पृथक किया गया और इसका पहली बार उपयोग सिगमंड फ्रायड की सलाह पर सन् 1884 में नेत्र कि शल्य चिकित्सा में कार्ल कोल्लर द्वारा किया गया। जर्मन सर्जन अगस्त बिएर (1861-1949) ऐसे पहले व्यक्ति थे जिन्होंने 1898 में अंतः मस्तिष्कावरणीय संज्ञाहरण के लिए कोकीन का उपयोग किया था। रोमानियाई सर्जन निकोले रेकोवीसिएनु-पायटेस्टी (1860-1942) ऐसे पहले व्यक्ति थे जिन्होंने अंतः मस्तिष्कावरणीय पीड़ानाशक के लिए ओपिएड का इस्तेमाल किया; उन्होंने 1901 में पेरिस में अपने अनुभव को प्रस्तुत किया। अनेक नए स्थानीय संवेदनाहारी एजेंट जिसमें कई कोकीन से व्युत्पन्न हैं, उन्हें 20वीं सदी में संश्लेषित किया गया, जिसमें यूकैने (1900), अम्य्लोकेन (1904), प्रोकैन (1905) और लिडोकैन (1943) शामिल हैं।
प्रारम्भिक अन्तःश्वसन चेतनाहारी
पहले-पहले तो मॉर्टन ने अपने संज्ञाहरण करने वाले पदार्थ की वास्तविक स्वरूप को छिपाने की कोशिश की, यह जिक्र करते हुए कि यह लेथिऑन है। अपने कार्य के लिए उन्होंने अमेरिकी पेटेंट तो प्राप्त कर लिया, किन्तु सन् 1846 के उतर्राध में सफल संज्ञाहरण तेजी से प्रकाश में आई. यूरोप में कई माननीय सर्जनों ने तेजी से एथर के साथ कई ऑपरेशन किए इनमें लिस्टोन, जेफेनबैक, पिरोगोव और साइमे शामिल हैं। अमेरिका में जन्मे एक चिकित्सक बुट्ट ने लंदन के दंत चिकित्सक जेम्स रॉबिन्सन को मिस लोन्सडेल की दंत प्रक्रिया के लिए प्रोत्साहित किया। एक ऑपरेटर एनेस्थेटीस्ट का पहला केस था। उसी दिन 19 दिसम्बर 1846 को स्कॉटलैंड की डमफ्रीज़ रॉयल इन्फर्मरी में डॉ॰ स्मार्ट ने शल्यक्रिया की एक प्रक्रिया के लिए ईथर का इस्तेमाल किया। उसी वर्ष दक्षिणी गोलार्द्ध में एनेस्थेसिया (संज्ञाहरण) का पहली बार प्रयोग लाऊंसटन, तस्मानिया में हुआ। ईथर की अपनी खामियां भी है जैसे कि अत्यधिक उल्टी एवं इसकी ज्वलनशीलता, इसीलिए इंग्लैण्ड में क्लोरोफॉर्म ने इसकी जगह ले ली।
संवेदनहीनता प्रदाता
पेरियोपेरेटीव देखभाल के विशेषज्ञ चिकित्सक एक संवेदनाहारी योजना के विकास और संज्ञाहरण की संचालन को संयुक्स राज्य में संज्ञाहरणविज्ञानी और ब्रिटेन और कनाडा में एनेस्थेटिस्ट या एनेस्थेजियोलॉजिस्ट के रूप में जाना जाता है। ब्रिटेन, ऑस्ट्रेलिया, न्यूजीलैंड, हांगकांग और जापान में सभी एनेस्थेटिक्स चिकित्सकों द्वारा संचालित हैं। नर्स एनेस्थेटीस्टस भी लगभग 109 देशों में संज्ञाहरण का प्रयोग करती है। अमेरिका में 35% एनेस्थेटिक्स, चिकित्सकों द्वारा एकल व्यवहार में प्रदान की जाती हैं, 55% एनेस्थेसिया केयर टीन (एसीटी) द्वारा संज्ञाहरणविज्ञानी चिकित्सकीय सहायकों के द्वारा प्रदान की जाती हैं या प्रमाणित पंजीकृत एनेस्थेटिस्ट नर्स (CRNAs) द्वारा और लगभग 10% एकल व्यवहार में सीआरएनए द्वारा प्रदान की जाती हैं।
चिकित्सक
शाब्दिक अर्थ में, एनेस्थेटिस्ट शब्द, संज्ञाहरण को संचालित करने वाले किसी भी व्यक्ति को सन्दर्भित करता है। हालांकि, अमेरिका में सबसे अधिक उन नर्सों के लिए किया जाता है जो सर्टिफायड रजिस्ट्रड नर्स एनेस्थेटिस्ट (CRNAs) बनने के लिए संज्ञाहरण में विशेष शिक्षा और प्रशिक्षण पूरा करती हैं। कनाडा और अमेरिका में चिकित्सा डॉक्टर जो संज्ञाहरणविज्ञान में विशेषज्ञता हासिल करते हैं उन्हें संज्ञाहरणविज्ञानी कहा जाता है। यूनाईटेड किंगडम (यूके), ऑस्ट्रेलिया और न्यूजीलैंड में ऐसे चिकित्सकों को एनेस्थेटिस्ट या एनेस्थेजियोलॉजिस्ट कहा जाता है
अमेरिका में, एक एनेस्थिसियोलॉजी में विशेषज्ञता प्राप्त चिकित्सक को आमतौर पर कॉलेज में 4 साल, मेडिकल स्कूल में 4 साल, स्नातकोत्तर चिकित्सा प्रशिक्षण या रेसीडेंसी में 4 साल की पढ़ाई पूरी करनी होती है अमेरिकन सोसायटी ऑफ एनेस्थिजियोलॉजिस्ट के अनुसार, 40 मिलियन एनेस्थेटिक्स के 90 प्रतिशत से भी अधिक संज्ञाहरणविज्ञानी प्रतिवर्ष प्रदान करती है या हिस्सा लेती है। यूनाइटेड किंगडम (ब्रिटेन) में, यह प्रशिक्षण मेडिकल डिग्री (चिकित्सकीय उपाधि) पाने तथा 2 वर्षों के मूल आवासीय प्रशिक्षण के बाद कम से कम सात वर्षों तक चलता है और रॉयल कॉलेज ऑफ एनेस्थेटिक्स के पर्यवेक्षण में परिचालित होता है। ऑस्ट्रेलिया और न्यूजीलैंड में मेडिकल डिग्री प्राप्त करने एवं 2 वर्षों की बेसिक रेसीडेंसी के पश्चात, यह प्रशिक्षण पांच वर्षों तक ऑस्ट्रेलिया और न्यूजीलैंड कॉलेज ऑफ एनेस्थेटीस्ट के पर्यवेक्षण में चलता है।  अन्य देशों में भी इसी तरह की प्रणालियां है, जिनमें आयरलैंड (द फैकल्टी ऑफ एनेस्थेटिस्ट्स ऑफ द रॉयल कॉलेज ऑफ सर्जन्स इन आयरर्लैंड्स), कनाडा और दक्षिण अफ्रीका (द कॉलेज ऑफ एनेस्थेटिस्ट्स ऑफ साऊथ अफ्रीका) शामिल है।
अमेरिका में, बोर्ड के लिखित और मौखिक परीक्षाओं को संतोषजनक पूरा करने से एक एनेस्थिसियोलॉजिस्ट को अमेरिकी बोर्ड ऑफ एनेस्थेजियोलॉजी (या ओस्टियोपेथिक चिकित्सकों के लिए अमेरिकन ओस्टियोपेथिक बोर्ड ऑफ एनेस्थिसियोलॉजी) के "डिप्लोमेट्" बुलाने की अनुमति देती है। इसे बोलचाल की भाषा में अक्सर "बोर्ड प्रमाणित" के रूप में कहा जाता है। ब्रिटेन में रॉयल कॉलेज की मौखिक और लीखित परीक्षा के भागों को पूरा करने के पश्चात ही फेलोशिप ऑफ द रॉयल कॉलेज ऑफ एनेस्थेटिस्ट्स (FRCA) की उपाधि प्रदान की जाती है।
एनेस्थेसियोलॉजिस्ट की भूमिका खुद संचालन तक सीमित नहीं है- कई एनेस्थेसियोलॉजिस्ट चिकित्सक समस्थिति चिकित्सक के रूप में कार्यरत हैं और सर्वोत्कृष्ट पीड़ाशून्यता को सुनिश्चित कर रहे हैं और शस्त्रकर्मपूर्व, इंट्राऑपरेटीव और पोस्टऑपरेटीव अवधि के दौरान शरीर क्रिया विज्ञान संबंधी समस्थितिका रखरखाव करते हैं। एनेस्थेसियोलॉजिस्ट एक विशेष प्रकार की सर्जरी (कार्डियोथोरेसिस, ओब्सटेट्रिकल, न्युरोसर्जिकल, पिडिएट्रिक) के लिए संज्ञाहरण, क्षेत्रीय संज्ञाहरण, तीव्र या पुराना दर्द की दवा और गहन देखभाल चिकित्सा में उप-विशेषज्ञता का चुनाव कर सकते हैं।
संज्ञाहरण प्रदाता अक्सर पूरे पैमाने पर मानव सिमुलेटर्स इस्तेमाल करने में प्रशिक्षित होते हैं। यह क्षेत्र पहले इस तकनीक के एडॉप्टर के लिए था एवं इसका उपयोग छात्रों और चिकित्सकों को प्रशिक्षित करने के लिए पिछले कई दशकों तक किया जाता रहा है। संयुक्त राज्य अमेरिका में उल्लेखनीय केंद्रों को जॉन्स हॉपकिंस मेडिसिन सिमुलेशन सेंटर पर पाया जा सकता है, हार्वर्ड सेंटर फॉर मेडिकल सिमुलेशन, स्टैनफोर्ड, द माउंट सिनाई स्कूल ऑफ मेडिसिन एचईएलपीएस सेंटर इन न्यूयॉर्क, और ड्यूक विश्वविद्यालय.
नर्स एनेस्थेटिस्ट्स
संयुक्त राज्य अमेरिका में, संज्ञाहरण संरक्षण के प्रावधान में अनुशीलन करने वाली अग्रिम विशेषज्ञ नर्सों को सर्टिफायड रजिस्टर्ड नर्स एनेस्थेटिस्ट (CRNAs) के रूप में जाना जाता है। अमेरिकन एसोसिएशन ऑफ नर्स एनेस्थेटिस्ट के अनुसार, अमेरिका में CRNAs 39,000 प्रतिवर्ष लगभग 30 मिलियन संज्ञाहरण की पढ़ाई में भाग लेती है, जो कि अमेरिका के कुल का लगभग दो तिहाई है। 50,000 से कम समुदायों में 34% नर्स एनेस्थेटिसिट का अभ्यास करती हैं। CRNAs स्कूल की शुरुआत स्नातक की डिग्री और कम से कम 1 वर्ष की सजग समग्र देखभाल के नर्सिंग अनुभव के साथ होता है, और अनिवार्य प्रमाणन परीक्षा में उत्तीर्ण होने से पहले नर्स को संज्ञाहरण में स्नातकोत्तर की डिग्री प्राप्त करनी होती है। स्नातकोत्तर स्तर के CRNA प्रशिक्षण कार्यक्रम की समय-सीमा 24 से 36 महीने लंबी होती है।
CRNAs, पोडियाट्रिस्ट्स, दंत चिकित्सकों, अनेस्थेसिओलोजिस्ट्स, शल्य चिकित्सकों, प्रसूति-विशेषज्ञों और अन्य पेशेवरों को जिनको उनकी सेवाओं की आवश्यकता होती है, के साथ काम कर सकते हैं। सीआरएनए शल्य चिकित्सा के सभी प्रकार के मामलों में संज्ञाहरण का प्रबंध करती हैं और वे चेतनाशून्य करनेवाली सभी स्वीकृत तकनीकों को लागू करने में सक्षम हैं- सामान्य, क्षेत्रीय, स्थानीय, या बेहोश करने की क्रिया. कई राज्य इस पेशे पर प्रतिबंध लगाते हैं और अस्पताल अक्सर CRNAs एवं अन्य मध्यस्तरीय प्रदाता स्थानीय कानून पर आधारित क्या कर सकते हैं या क्या नहीं कर सकते हैं, प्रदाता के प्रशिक्षण और अनुभव, तथा अस्पताल और चिकित्सक की प्राथमिकताएं को विनियमित करते हैं।